53 
Man har ingen sammenhængende Profiler, der beviser noget an- 
gaaende disse Lag; af Forsteninger, særlig af Molluskfaunaen, kender 
man saa lidt, at man ikke kan slutte noget sikkert deraf. Særlig 
er Molerets stratigrafiske Stilling meget tvivlsom, da rimeligvis de 
største Forekomster af Moler kun er Flager i Morænedannelserne. 
At Moleret er samtidigt med visse Dele af det plastiske Ler eller 
dannet i umiddelbart Sammenhæng med dette, maa dog anses som 
fastslaaet, efter at man i det plastiske Ler har fundet Lag af vulkansk 
Aske fuldstændig overensstemmende med dem i Moleret [Bøggild 
1903, S. 7-12]. 
Indtil noget andet bliver bevist med sikre stratigrafiske eller 
palæontologiske Grunde, maa jeg anse Stolley’s Aldersbestemmelse 
for den rigtigste og Moleret af samme Alder som London Clay 
o: Eocæn. Da Deecke og senere Elbert og Klose betegner Jydlands 
Moler og dermed sammenhørende Bjærgarter fra Pommern og Rügen 
som Paleocæn, maa dette vel nærmest siges at være en for vidtstrakt 
Brug af Termen: Paleocæn. 
At nogle Grunde taler for en yngre Alder af Moleret — vel 
nærmest ældre Oligocæn — vil jeg ikke benægte. Først og fremmest 
er der Forekomsten af en mellemoligocæn Molluskfauna i Glimmerler 
ovenpaa Moleret, som Ravn har omtalt [Ravn 1897 S. 11-12]. Dog 
maa jeg tilføje, at vi kender saa godt som intet til det nærmere 
stratigrafiske Forhold mellem disse to Lag. Dernæst vil jeg frem¬ 
hæve, at, hvis Molerets Alder er ældre Oligocæn, vilde Tertiær¬ 
dannelserne i den omtalte østlige Del af Sydvestbalticum faa 
en direkte Tilknytning til Oligocændannelserne i Østersøomraadet, 
Stettinersand, Septarienthon og Soamlandets marine Tertiær, hvilke 
nærmest anses for at være ældre Oligocæn og Mellemoligocæn, og som 
vel i hele Østbalticum og sandsynligvis ogsaa længer mod 0. dækker de 
ældre Dannelser. I dette Tilfælde skulde enten Oligocænet transgrediere*) 
over Eocænet, hvis yngste Lag — de rustbrune Blokke — næppe 
kan være yngre end London Clay, eller ogsaa skulde vi vente at 
finde en Lagrække mellem London Clay og det øverste Eocæn som 
løse Blokke, der stammer fra Balticum. Vestligere skulde sandsynlig¬ 
vis det plastiske Ler, for hvis Alder jo kun meget ringe Bevis 
foreligger, repræsentere samme Lagrække. 
Hvis derimod Stolley’s Aldersbestemmelse er den rigtige og Moieret 
saaledes er ældre o: jævnaldrende med London Clay, skulde vi baade 
i Jydland og i Balticum have en Transgression af Oligocæn over 
ældre Tertiær. 
*) At der i Egnen 0. og navnlig NØ. for Bornholm er sket en tertiær Transgression 
over Kridtdannelser, maa anses for bevist ved de hyppige Fund af rullede Flinte¬ 
stene i Bornholms Morænedannelser [Grönwall 1900]. 
